དི་རིང་ངས་ཁྱེད་རྣམ་པ་ཚོར་ཞུ་རྒྱུ་ནི།ཀུན་ཕན་ཐེབས་རྩ་ཚོགས་པའི་ལས་འགུལ་རྣམས་རིམ་བཞིན་ཇེ་ཉུང་དུ་བཏང་ནས་ཕྱིས་སུ་ལས་འགུལ་དེ་ལས་མང་བ་མཚམས་འཇོག་བྱ་རྒྱུམཐར་ལས་འགུལ་ཡོངས་རྫོགས་མཇུག་སྒྲིལ་གྱིས་ཀུན་ཕན་ཐེབས་རྩ་ཚོགས་པའི་སྒོ་རྒྱག་རྒྱུ་དེ་ཡིན།ཐག་གཅོད་འདི་བྱེད་རྒྱུ་ལས་སླ་བོ་ཞིག་མིན་ཡང་།དེ་ནི་ངེད་ཐེབས་རྩ་ཚོགས་པའི་རྩ་དོན་དང་ཡོངས་སུ་མཐུན་པ་ཞིག་ཡིན།ཀུན་ཕན་ཐེབས་རྩ་ཚོགས་པས་གཅེས་པར་འོས་ཤིང་།སྣ་འཛོམས་དང་ཕུན་སུམ་ཚོགས་པའི་རིག་གཞུང་དེ་རྩ་ཆེར་བརྩི་བ་དང་མཚུངས་སུ།དོན་སྙིང་ལྡན་པའི་སྒོ་ནས་མི་དམངས་ལ་ཐད་ཀར་རྒྱབ་སྐྱོར་བྱེད་པར་འབད་བརྩོན་བྱས་ཡོད།ལོ་འགའ་ཤས་ཀྱི་སྔོན་ལ།ཀུན་ཕན་ཐེབས་རྩ་ཚོགས་པ་དབུ་བརྙེས་ནས་ལོ་ངོ་༢༠འཁོར་བའི་དགའ་སྟོན་གྱི་སྐབས་སུ།ངེད་ཚོས་སློབ་གསོ་དང་།སྤྱི་ཚོགས་ཡར་རྒྱས།འཕྲོད་བསྟེན།དེ་བཞིན་རིག་གཞུང་སྲུང་སྐྱོབ་བཅས་ཀྱི་ཐོག་ལ་བླངས་པའི་གྲུབ་འབྲས་དམིགས་སུ་བཀར་ནས་ངོ་སྤྲོད་བྱས་ཡོད།ང་ཚོའི་ཚོགས་པ་དང་དེའི་གྲུབ་འབྲས་ལ་དགའ་སྟོན་བྱེད་བཞིན་པའི་སྐབས་དེ་ལ་ཡང་།བོད་མཐོ་སྒང་ས་ཁུལ་ལ་ང་ཚོ་ལྟ་བུའི་ཕྱི་རྒྱལ་གྱི་ཚོགས་པ་ཁག་གི་གནས་སྟངས་ལ་ཁྱོན་ཡོངས་ནས་འགྱུར་བ་ཕྱིན་ཡོད་པ་ང་ཚོས་ཚོར་གྱི་ཡོད།ང་ཚོའི་ཐོག་མའི་དམིགས་ཡུལ་མངོན་འགྱུར་བྱེད་པར་དཀའ་ངལ་ཇེ་ཆེར་འགྲོ་བཞིན་པ་དང་།བོད་ནང་གི་མང་ཚོགས་དང་ཐད་ཀར་མཉམ་ལས་བྱེད་པར་དཀའ་ངལ་ཇེ་ཆེར་ཕྱིན།དེར་བརྟེན།སྤྱིར་བློ་ཕམ་གྱི་ཡུལ་ཡིན་རུང་།ད་ཕན་སྐལ་བ་བཟང་པོ་ལྡན་སོང་སྙམ་པའི་ངང་ནས།ངས་ཀུན་ཕན་ཐེབས་རྩ་ཚོགས་པའི་འགྲུལ་བཞུད་དེ་མཇུག་བསྒྲིལ་བའི་ངོས་འཛིན་བྱ་རྒྱུ་ཡིན།